

BOSNA I HERCEGOVINA
FEDERACIJA BOSNE I HERCEGOVINE **SREDNJOBOSANSKI KANTON**

***Ministarstvo privrede***

BOSNA I HERCEGOVINA
FEDERACIJA BOSNE I HERCEGOVINE **KANTON SREDIŠNJA BOSNA**

***Ministarstvo gospodarstva***

Broj: 05-13-22694/25

Travnik, 10.6.2025.godine

Na osnovu člana 5. i 6. Zakona o koncesijama (Službene novine Srednjobosanskog kantona, broj: 8/09, 6/13, 9/15, 7/20, 10/21 i 14/23) i Odluke Vlade Srednjobosanskog kantona o pokretanju postupka dodjele koncesije za pretvaranje energije vjetra u električnu energiju - vjetroelektrane na lokaciji Komar, MZ Goleš, općina Travnik broj: 01-11.7-5896/25 od 22.5.2025.godine Ministarstvo privrede objavljuje

**JAVNI POZIV**

**za podnošenje ponuda za dodjelu koncesije za pretvaranje energije vjetra u električnu energiju - vjetroelektrane na lokaciji Komar,MZ Goleš, općina Travnik, šifra S-5/25**

***1. Predmet koncesije***

Predmet koncesije je izgradnja i korištenje postrojenja za pretvaranje energije vjetra u električnu energiju - vjetroelektrane, na lokaciji Komar, MZ Goleš, općina Travnik.

***2.  Vrijeme dodjele koncesije***

Koncesija se dodjeljuje na period do 30 (trideset) godina, od dana potpisivanja ugovora o koncesiji.

***3. Lokalitet koncesije***

Širi lokaitet je Komar, MZ Goleš, općina Travnik.

Uža lokacija za VE-ne su k.p.br. 1096, 1098, 1398, 1412, 1415, 1416, 1423, 1428, 1429, 1430, 1431, 1437, 1469, 1470, 1475, 1476, 1477, 1496, 1497, 1498, 1499, 1500, 1501, 1502, 1503, 1504, 1505, 1506, 1507, 1508, 1509, 1510 i 2156, k.o. Goleš, Općina Travnik je definirana na situacijskoj karti terena iz samoinicijativne ponude, koja će ponuđačima biti data na uvid.

***4.  Pravo sudjelovanja***

Pravo učešća na javnom pozivu imaju pravna lica osnovana u skladu s posebnim zakonoma Federacije Bosne i Hercegovine, a koja su registrovana za obavljanje djelatnosti, koja je predmet javnog poziva, te imaju odgovarajuća stručna lica i opremu.

***5. Obaveze koncesionara i rok za rješavanje imovinsko pravnih odnosa***

Koncesionar se obavezuje slijedeće:

Po dobivanju koncesije koncesionar se obavezuje da će projektovati i izgraditi vjetroelektrane, koje će koristiti u skladu sa odredbama važećih propisa kojima je regulisana oblast korištenja OIE i da će riješiti imovinsko pravne odnose prije ulaska u posjed, pribaviti propisane dozvole i saglasnosti u skladu sa važećim propisima.

***6.  Naknada za koncesiju***

Koncesija se dodjeljuje uz naknadu za koncesiju najmanje 1,5% ukupne vrijednosti proizvedene električne energije obračunate na osnovu trenutno važeće otkupne cijene za obnovljive izvore energije (OIE).

***7. Obavezni uslovi i standardi za vršenje djelatnosti.***

Po dobijanju koncesije koncesionar se obavezuje da će se prilikom projektovanja, građenja i eksploatacije VE-na, pridržavati svih zakonskih propisa i standarda kojima je regulisana oblast korištenja OIE, prostornog uređenja i građenja, korištenja zemljišta, vodoprivrede, šumarstva zaštite okoline i zaštite na radu i dr.

***8.  Uslovi raskida ugovora o koncesiji***

Raskid ugovora o koncesiji regulisan je članom 21. i 22. Zakona o koncesijama (Službene novine Srednjobosanskog kantona, broj: 9/09, 6/13, 9/15, 7/20, 10/21 i 14/23) kao i drugim pozitivnim zakonskim propisima koji uređuju ovu oblast.

***9.  Informacija o pravu nadzora nadležnih organa o izvršenju koncesije***

Nadzor u izvršavanju ugovora o koncesiji, kao i odredbi Zakona o koncesijama vrše nadležna ministarsrva davaoca koncesije, u okviru svojih nadležnosti.

***10.  Sadržaj ponude***

Ponuda treba da sadrži elemente propisane članovima 11. i 12. Pravilnika o načinu procjene najpovoljnije ponude za dodjelu koncesije iz nadležnosti Ministarstva privrede, te o dokumentaciji potrebnoj za postupak procjene (Sl. novine SBK, broj 12/09), odnosno ponuda se sastoji iz dva dijela: «Tehnički dio ponude» i «Finansijski dio ponude».

**«Tehnički dio ponude»** treba da sadrži:

- naziv i tačnu adresu ponuđača (mjesto, ulica, broj, telefon, kontakt osoba i drugi podaci koji mogu poslužiti za efikasniju komunikaciju);

- ovjerenu kopiju Rješenja o upisu u sudski registar sa ovjerenim prilozima ili drugog akta kojim se dokazuje da ponuđač ima pravo obavljati djelatnost pretvaranja energije vjetra u električnu energiju - vjetroelektrane;

-  ovjerenu kopiju Uvjerenja o poreznoj registraciji / Uvjerenja o registraciji obaveznika poreza na dodanu vrijednost;

-  potvrda nadležnog organa o redovnom plaćanju poreza;

-  potvrda nadležnih organa o redovnom plaćanju doprinosa za PIO/MIO i zdravstveno osiguranje;

-  izjava ponuđača da nije bio neuspješan u izvršavanju ugovora o koncesiji u protekle tri godine do momenta objavljivanja ovog Javnog poziva odnosno za korisnike koncesija potvrda kantonalnog ministarstva o redovnom plaćanju naknade za koncesiju;

- uvjerenje nadležnog suda da odgovorno lice nije u posljednjih 5 godina osuđivano zbog kršenja propisa kojim se sankcionišu krivična djela vezana za privredu;

-  uvjerenje nadležnog suda da ponuđač nije pod stečajem ili likvidacijom;

-  reference lista ponuđača (lista glavnih usluga pruženih u posljednje 3 godine sa ukupnom vrijednosnim iznosima, datumima i primateljima);

- kvalifikaciona struktura zaposlenih kadrova i njihove reference;

- popis raspoložive opreme ponuđača.

**«Finansijski dio ponude«** treba da sadrži:

- studija o ekonomskoj opravdanosti, u sklopu koje će biti sadržane procjene zaštita okoliša, mora biti urađena u skladu sa članom 7. Pravilnika o načinu procjene najpovoljnije ponude za dodjelu koncesije iz nadležnosti Ministarstva privrede te o dokumentaciji potrebnoj za postupak procjene (SI. novine SBK, br: 12/09);

- ponuda visine i načina plaćanja naknade za koncesiju pretvaranja energije vjetra u električnu energiju - vjetroelektrane ;

- ponuđene garancije za plaćanje naknade za koncesiju;

- ovjerena kopija bilansa stanja i bilansa uspjeha za zadnja dva izvještajna perioda;

- dokaz o uplati naknade za sudjelovanje u javnom pozivu.

Napomena: Sve cijene i naknade moraju biti izražene u konvertibilnim markama (KM)

Ne dostavljati dokumentaciju partnerskih firmi jer ista neće biti predmet bodovanja.

Dostavljena dokumentacija ne vraća se ponuđačima.

***11.  Način dodjele koncesije***

Koncesija se dodjeljuje prema sistemu D.B.O.T. (Desing, Build, Operate, Transfer-projektuj, izgradi, upravljaj, prenesi) tako da će koncesionar, nakon proteka vremena na koje je dodijeljena koncesija, prenijeti izgrađene objekte i postrojenja u funkcionalnom stanju na Srednjobosanski kanton sa pripadajućom dokumentacijom.

***12. Kriterij za izbor najpovoljnije ponude:***

Ocjenjivat će se samo one ponude koje u potpunosti udovoljavaju svim uslovima poziva, a na osnovu ukupnog broja bodova - maksimalan broj bodova je 100:

- Tehnička ponuda (koja uključuje verificirana mjerenja), sa idejnim rješenjem vjetroparka u kome će biti definisani svi tehnički parametri i data procjena instalisane snage i procjena cijene koštanja vjetroparka, kao i proračun opravdanosti građenja (iznos i vrsta investicije u programu)

 **do 20 bodova**

- Pokazatelji finansijskog stanja ponuđača

 **do 15 bodova**

- Broj radnika koje će zaposliti

 **do 10 bodova**

- Ponuđena visina naknade za koncesiju

 **do 40 bodova**

- Reference stečene u obavljanju radova koji su predmet koncesije

 **do 15 bodova**

***13. Podnošenje ponuda***

Naknada za sudjelovanje u javnom pozivu je **3.000,00 KM** bez prava povrata.

Naknada se uplaćuje na račun budžeta SBK broj: 1341130360000194 kod ASA BANKE d.d., vrsta prihoda 721119, poziv na broj 0001501001, budžetska organizacija 1501001.

Pismena ponuda (prikladno uvezana) se podnosi, na jednom od službenih jezika u BiH, u zapečaćenoj omotnici na kojoj je naznačena šifra javnog poziva (S 5/25) i naznakom **«PONUDA – NE OTVARAJ»** na adresu: Ministarstvo privrede, ul. Stanična 43. 72270 Travnik. U zatvorenoj koverti sa ponudom dostavljaju se dvije zatvorene koverte sa naznakom «Tehnički dio ponude» i «Finansijski dio ponude».

Ponuda se podnosi Ministarstvu neposredno ili preporučenom poštom.

Sve dodatne informacije, zainteresovani ponuđači mogu dobiti u Ministarstvu privrede Travnik, Ulica Prnjavor br.16. Kontakt osoba Aldin Ljubunčić.

Rok za podnošenje ponuda je **30 (trideset) dana** od dana objavljivanja javnog poziva.

Prijave podnesene preporučenom poštom smatrat će se valjanim ukoliko je datum otpreme pošte u skladu sa rokom iz prethodnog stava.

Bilo koja ponuda koja se primi nakon propisanog roka biće vraćena ponuđaču neotvorena.

Nepotpune ponude neće se razmatrati.

***14. Postupak izbora najpovoljnije ponude***

Postupak izbora najpovoljnije ponude vršit će komisija u skladu sa Pravilnikom o načinu procjene najpovoljnije ponude za dodjelu koncesije iz nadležnosti Ministarstva privrede te o dokumentaciji potrebnoj za postupak procjene (SI. novine SBK, br: 12/09).

***15. Otvaranje ponuda***

Javno otvaranje ponuda obavit će se u zgradi Ministarstva privrede, ulica Prnjavor br.16. u Travniku.

O datumu otvaranja ponuda ponuđači će biti obaviješteni na adresu ponuđača sa omotnice ponude ili na broj telefona sa omotnice ponude.

Otvaranju ponuda mogu prisustvovati ovlašteni predstavnici ponuđača uz predočavanje ovlaštenja, predstavnici sredstava javnog informisanja i zaposlenici Ministarstva privrede.

Sve dodatne informacije i uvid u dokumentaciju, zainteresovani mogu dobiti u Ministarstvu privrede Travnik, Ulica Prnjavor br.16., tel:++387/30 511-217; fax:++387/30 511-729, e-mail: min.priv@bih.net.ba, kontakt osoba: Aldin Ljubunčić.

Ministarstvo privrede neće snositi nikakvu odgovornost prema učesnicima postupka, niti snositi nikakve troškove učesnika postupka.

Prispjela dokumentacija tokom ovog postupka neće se vraćati.

**M I N I S T A R**

**dr.sci. Sedžad Milanović**